****



**Amgueddfa Caerdydd**

**Bywyd fel plentyn yn ystod yr Ail Ryfel Byd**

**Nodiadau Addysgu**

Mae'r nodiadau addysgu hyn i'w defnyddio ochr yn ochr â'r fersiwn Pdf neu hawdd ei ddeall o'r adnodd. Mae'r nodiadau'n cynnig gwybodaeth ychwanegol i wneud y mwyaf o werth y dysgu. Maent yn cynnwys awgrymiadau o weithgareddau dilynol a dolenni i adnoddau defnyddiol.

**Bywyd fel plentyn yn ystod yr Ail Ryfel Byd**

Mae'r gweithgaredd hwn yn defnyddio straeon personol pobl i archwilio sut brofiad oedd bod yn blentyn yng Nghaerdydd yn ystod yr Ail Ryfel Byd, a sut brofiad oedd bod yn faciwî.

Tynnir sylw at atebion posibl mewn glas drwy’r ddogfen.

**Amcanion:**

Bydd dysgwyr yn meithrin dealltwriaeth o sut beth oedd bywyd i blant yng Nghaerdydd yn ystod yr Ail Ryfel Byd a sut beth oedd bod yn faciwî. Mae'r gweithgaredd yn defnyddio ffynonellau hanesyddol a straeon personol i helpu dysgwyr i archwilio ac adnabod rhai o'r peryglon, yr heriau a'r effaith emosiynol gafodd yr Ail Ryfel Byd ar fywydau plant.

**Amcanion dysgu:**

Ar ôl cwblhau'r adnodd hwn, dylai dysgwyr allu:

* Dweud pryd dechreuodd yr Ail Ryfel Byd a phryd ddaeth i ben
* Egluro pam roedd Caerdydd yn darged ar gyfer bomio a deall y diffiniad o'r 'Blitz'
* Esbonio ystyr bod yn faciwî a'r effaith a gafodd ar fywydau plant
* Cymharu bywyd yn ystod yr Ail Ryfel Byd a bywyd heddiw
* Deall sut i ddefnyddio straeon personol, gwrthrychau a ffotograffau i archwilio'r gorffennol

**Tudalen 1: (*insert thumbnail of page)***

**Bywyd yn ystod yr Ail Ryfel Byd**

Mae'r dudalen hon yn canolbwyntio ar brofiadau plant ond efallai yr hoffech archwilio rhai themâu ynglŷn â bywyd bob dydd hefyd, megis 'bywyd cartref' neu 'fywyd gwaith'.

**Syniad enghreifftiol: Bywyd gwaith**

Gallech archwilio mwy am yr hyn yr oedd ‘cael eich galw i fyny' yn ei olygu

Golygai 'cael eich galw i fyny' eich bod wedi cael eich galw i ymladd yn y rhyfel.

Yn 18 oed, galwyd bechgyn i wasanaethu yn y lluoedd arfog a merched i wneud gwaith rhyfel.

Llu Awyr Ategol y Merchedoedd y rhan fenywaidd oedd yn cefnogi'r Llu Awyr Brenhinol yn ystod yr Ail Ryfel Byd.

**Syniad am gwestiwn**: **Pa swyddi eraill fyddai pobl wedi bod yn gwneud yn ystod yr Ail Ryfel Byd?**

**Atebion Posibl:** Ymgymerodd menywod â rolau fel mecanyddion, peirianwyr, gweithwyr mewn ffatrïoedd arfau, gweithio ar ffermydd, fel wardeiniaid cyrchoedd awyr, gyrwyr bysus ac injans tân.

 Mae rhagor o wybodaeth am rolau menywod yn ystod yr Ail Ryfel Byd ar gael yma:

[www.gov.uk/government/news/the-women-of-the-second-world-war](www.gov.uk/government/news/the-women-of-the-second-world-war%20)

**Edrychwch ar ein catalog casgliadau ar-lein i weld gwrthrychau 'bywyd gwaith'.**

Dolen Casgliadau Ar-lein <https://collections.cardiffmuseum.com/ais6/search/simple>

Gwrthrych enghreifftiol: [https://collections.cardiffmuseum.com/ais6/Details/collect/1041](https://collections.cardiffmuseum.com/ais6/Details/collect/1041%20)

**Disgrifiad o’r ddelwedd:** Cyflwynwyd y daliwr tocynnau hwn gan Gorfforaeth Caerdydd ym 1938/1939, gan ei gwneud yn haws i’r tocynwyr eu rhoi nhw allan. Mae’r daliwr tocynnau wedi'i wneud o fetel gyda gwregys ffabrig du ynghlwm wrtho.



**Syniad am weithgaredd ychwanegol:**

**Gweithgarwch meddwl yn feirniadol.**

Gallech ddod o hyd i enghreifftiau o bosteri recriwtio o'r adeg honno a gofyn cwestiynau.

* Beth yw’r neges? Beth ydych chi'n meddwl y mae'r poster yn ceisio'i ddweud?
* Pa eiriau a lluniau sydd ar y poster a pham?
* Sut mae’r poster yn gwneud i chi deimlo?

**Syniad am weithgaredd ychwanegol:**

**Gweithgaredd gweld, meddwl a dyfalu.**

### Mae tri llun hanesyddol o fewn yr adnodd pdf. Gallech ddefnyddio gweithgaredd 'Gweld, meddwl a dyfalu' i archwilio'r delweddau hyn ymhellach.

### Mae'r gweithgaredd hwn yn cefnogi datblygiad effeithiolrwydd personol disgyblion, gan feithrin deallusrwydd emosiynol a sgiliau trafod.

Delweddau mewn adnodd pdf ac wedi’u disgrifio yn y ddogfen hawdd ei darllen.

**1.** Faciwîs o Fryste i Kingsbridge, Dyfnaint, 1940. (h. yr Amgueddfa Ryfel Ymerodrol)

2. Difrod Eglwys Gadeiriol Llandaf. (h. Llyfrgelloedd Caerdydd)

3. Faciwîs o Lundain yn Sir Benfro, 1940. (h. yr Amgueddfa Ryfel Ymerodrol)

**Enghraifft:**Edrychwch ar y ddelwedd o: "Faciwîs o Fryste i Kingsbridge, Dyfnaint, 1940."

**Cwestiwn:** Beth ydych chi'n **gweld**/ meddwl/ dyfalu pan fyddwch chi’n edrych ar y llun?

**Atebion Posibl:**

* **Beth ydych chi’n gweld**- Maen nhw'n gwisgo tagiau ar eu dillad.
* **Beth ydych chi’n meddwl** – Am ba hyd fuon nhw’n faciwîs? Pam oedden nhw’n faciwîs? *Mae straeon faciwîs enghreifftiol yn y pdf. Straeon gan Joyce a W.P.*
* **Beth ydych chi'n ei ddyfalu** *– Sut roedden nhw'n teimlo? Mae'r plant yn edrych yn hapus yn y ffotograff ond tybed a oedden nhw'n teimlo'n llawn cyffro/ yn drist/ yn ofnus?*

**Gwybodaeth ychwanegol**

*Pam roedd faciwîs yn gwisgo tagiau ar eu dillad?*

Byddai gan blant a oedd yn cael eu hanfon fel faciwîs label ynghlwm wrth eu dillad. Roedd gan y labeli wybodaeth am y plant wedi’i hysgrifennu arnynt. Pan roedd y plant yn cyrraedd y mannau yr oeddent yn cael eu hanfon iddynt, byddai pobl yno'n gwybod pwy oedd y plant ac o ble yr oeddent wedi dod.

 

Disgrifiad o’r ddelwedd – Dyma gopi o label faciwî. Mae'r label yn felyn ac wedi'i wneud o bapur gyda darn o linyn ynghlwm wrtho, fel y gellid ei glymu i siaced.



Disgrifiad o’r ddelwedd: Cardiau Adnabod Cenedlaethol yw'r rhain ar gyfer pobl 16 oed ac iau. Maent yn wyrdd ac wedi'u gwneud allan o bapur gyda logo'r llywodraeth ar eu blaen.

Beth oedd Cardiau Adnabod Cofrestru Cenedlaethol?

Roedd yn rhaid i bawb, gan gynnwys plant, gael eu cerdyn adnabod arnynt bob amser yn ystod yr Ail Ryfel Byd. Dosbarthwyd y cardiau adnabod gan y llywodraeth ac roedd ganddynt enw a chyfeiriad y perchennog ac unrhyw newid cyfeiriad arnynt. Os oedd plentyn yn cael ei anfon fel faciwî, byddai gan y cerdyn ei gyfeiriad newydd arno.

**Cyfeiriadau, cysylltiadau defnyddiol a gwybodaeth:**

Casgliad Amgueddfa Caerdydd

Archifau Morgannwg- Am ragor o wybodaeth e-bostiwch: swyddfacofnodionmorgannwg@caerdydd.gov.uk

Llyfrgell Dreftadaeth Cathays: Am ragor o wybodaeth e-bostiwch:  llyfrgellcathays@caerdydd.gov.uk

Casgliadau Yr Amgueddfa Ryfel Ymerodrol: [https://www.iwm.org.uk/collections](https://www.iwm.org.uk/collections%20)

Dennis Morgan, *Cardiff a City at War* (1998)

Nigel Alan Robins, *Eye of the Eagle: Luftwaffe Aerial Photographs of Swansea* (1994.)

[www.gov.uk/government/news/the-women-of-the-second-world-war](www.gov.uk/government/news/the-women-of-the-second-world-war%20)